پاکستان وايي د ایټمي مزائیل کامیابه تجربه يي کړې
پاکستان او هندوستان په کال ١٩٩٨ کې ایټمي تجربې کړې دي. تجزیه کار وايي دواړه حریف هیوادونه ایټمي بمونه او مزائیلې لري چې د یو بل ښارونه پې په اسانه په نخښه کولی شي
د پاکستان پوځې ویلي نزدې فاصلې پورې تلونکې د ایټمي مزائیل کامیابه تجربه يي د گل په ورځ کړې ده، چې د دا قسمه مزائیلو تجربو ورستۍ کړۍ ده. پاکستان او گاونډې هیواد هندوستان وخت په وخت د نزدې او لرې پورې تلونکو ایټمي مزائلو د کامیابو تجربو ادعا کوي. څیړونکې وايي دواړه هیوادونه د یو بل په سیالۍ کې د وسلو په زغل کې ښکیل دي. د ورستۍ مزائیل تجربې په حقله، د پاکستان پوځ ویلي د حطف نهم (نصر) په نوم مزائیل يي دوه واره چلولی دی. د پوځ بیان وايي مزائیل تر د ٦٠ کلومیټرو پورې تللی شي، په مناسب وزن کې ایټمي وسله وړلی شي او خپل هدف په کره توگه ویشتلی شي. پاکستان او هندوستان په کال ١٩٩٨ کې ایټمي تجربې کړې دي. تجزیه کار وايي دواړه حریف هیوادونه ایټمي بمونه او مزائیلې لري چې د یو بل ښارونه پې په اسانه په نخښه کولی شي. دواړه هیوادونه په کشمیر د ملکیت دعوه دار دي او د کشمیر په سر يي دوه جنگونه هم کړې دي. د ایټمي وسلو په زغل کې د پرمختگ او په پوځي چارو د لوړو مصرفاتو پرته اوس هم د پاکستان او هند د ابادۍ لوې برخې د تعلیم او صحت غوندې بنیادي اسانتیا په سمه توگه نه لري. اقتصادي ماهرین وايي دواړه هیوادونه په عسکري چارو مصرفات باید په خپل اولس خرڅ کړي.